Vanaand vir ete: Pannekoek met spinasie | Netwerk24
Deur Errieda du Toit 18 Julie 2017 13:00
Spinasie-oondpannekoek. Foto: Verskaf
Hier pronk die “groen-en-goud” van spek en spinasie in ’n Pfannkuchen met ’n Duitse oorsprong.
500 g baba-spinasieblare
’n stewige knypie varsgemaalde neutmuskaat
6 0 ml botter
4 dik sprietuie, gesny
1 25 g ontbytspek, gesny
30 ml varsgerasperde parmesaankaas
1. Voorverhit die oond tot 230 °C. Kook die spinasie in ’n groot kastrol kokende gesoute water totdat dit verwelk, sowat 1 minuut lank. Plons in yswater, dreineer en druk soveel moontlik van die water uit en kap rofweg.
2. Meng die eiers, melk, 7,5 ml sout, ’n stewige mespunt peper en die neutmuskaat in ’n voedselverwerker tot glad.
3. Smelt die botter in ’n 30 cm-gietysterpan met oondvaste handvatsels, voeg spek en sprietuie by en braai sowat 3 minute. Voeg die spinasie by en kook ongeveer 1 minuut tot deurwarm. Geur na smaak met sout en peper. Kook nog ’n minuut sonder om te roer oor hoë hitte.
4. Giet die beslag oor, besprinkel met parmesaan en plaas dadelik die pan in die oond. Bak 25 minute of tot goudbruin. Sny in skywe en dien warm op.
Wenk: Dit kan tot 4 uur vooruit gemaak word. Herverhit dit 5 minute in die pan in ’n oond van 230 °C.
* Errieda du Toit se kosblog kan by Huiskok.com besoek word.